ในหลวงโปรดเกล้าฯ ให้ผู้แทนพระองค์ ประกอบพิธีเวียนเทียนที่พุทธมณฑล
ที่ จ.นครปฐม ผู้สื่อข่าวรายงานเมื่อเวลา 17.00 น. วันที่ 19 ก.พ.62 วันมาฆบูชา สำนักงานพระพุทธศาสนาแห่งชาติ ได้จัดกิจกรรมสัปดาห์เผยแผ่พระพุทธศาสนา เนื่องในเทศกาลวันมาฆบูชา ประจำปี 2562 สำหรับกิจกรรมที่จัดขึ้นมีหลากหลาย เช่น การปฏิบัติธรรม พิธีตักบาตรพระสงฆ์ พิธีเวียนเทียน การจัดกิจกรรมเผยแผ่พระพุทธศาสนา การแสดงพระธรรมเทศนา โดยเริ่มตั้งแต่ 07.00 น. จัดพิธีตักบาตรพระสงฆ์ ณ บริเวณลานรอบพระประธานพุทธมณฑล,จากนั้นเวลา 17.00 น. สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ พลอากาศเอกชลิต พุกผาสุข องคมนตรี เป็นผู้แทนพระองค์ ประกอบพิธี พิธีบำเพ็ญพระราชกุศลเวียนเทียนประทักษิณรอบองค์พระประธานพุทธมณฑล โดยมีหัวหน้าส่วนราชการร่วมประกอบพิธี เมื่อเสร็จสิ้นเปิดให้ข้าราชการ พ่อค้า ประชาชน นักเรียน นักศึกษา เวียนเทียนรอบองค์พระประธานพุทธมณฑล มีประชาชนไปร่วมกันเป็นจำนวนมากตั้งแต่เช้า,ขณะเดียวกัน วัดหลายแห่งใน จ.นครปฐม ได้จัดพิธีเวียนเทียนด้วยเช่นกัน เช่นที่วัดพระปฐมเจดีย์ราชวรมหาวิหาร อ.เมืองนครปฐม วัดไร่ขิง พระอารามหลวง วัดกลางบางพระ วัดสว่างอารมณ์ และอื่นๆ มีประชาชนไปร่วมเวียนเทียนกันแน่นทุกวัด สำหรับในส่วนของวัดพระปฐมเจดีย์ราชวรมหาวิหารนั้นจัดเวียนเทียน 2 รอบ ในรอบเช้าเป็นรอบของข้าราชการ หัวหน้าส่วนราชการ สำนักงานเขตการศึกษา นักเรียน นักศึกษา โดยหลังจากที่สาธุชนร่วมกันทำบุญตักบาตรพระสงฆ์แล้ว พระพรหมเวที เจ้าคณะภาค 15 เจ้าอาวาสวัดพระปฐมเจดีย์ เป็นประธานฝ่ายสงฆ์ นายชาญนะ เอี่ยมแสง ผวจ.นครปฐม เป็นประธานฝ่ายฆราวาส นำเวียนเทียน จากนั้นในช่วงเวลา 19.00 น. จะเป็นช่วงของประชาชน หน่วยงานภาคเอกชน.
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ องคมนตรี เป็นผู้แทนพระองค์ ประกอบพิธี พิธีบำเพ็ญพระราชกุศลเวียนเทียนประทักษิณรอบองค์พระประธานพุทธมณฑล จ.นครปฐม
วันมาฆบูชา,พุทธมณฑล,นครปฐม,ผู้แทนพระองค์,ข่าวทั่วไป